**ΑΠΟΣΠΑΣΜΑ ΑΠΟ ΤΟ ΣΎΣΤΗΜΑ ΔΙΑΧΕΙΡΙΣΗ ΕΛΕΓΧΟΥ (ΣΔΕ) ΕΣΠΑ 2007-2013**

### Ολοκλήρωση πράξης

#### Σκοπός

Ο σκοπός της διαδικασίας είναι η επιβεβαίωση από τη ΔΑ ή τον ΕΦΔ τής ολοκλήρωσης και παράδοσης των παραδοτέων της πράξης σύμφωνα με την εγκεκριμένη απόφαση ένταξης και τις αντίστοιχες νομικές δεσμεύσεις, καθώς και η επιβεβαίωση της ορθότητας, κανονικότητας και επιλεξιμότητας των αντίστοιχων δηλώσεων δαπανών.

#### Πεδίο Εφαρμογής

Η διαδικασία εφαρμόζεται σε όλες τις συγχρηματοδοτούμενες από το Επιχειρησιακό Πρόγραμμα πράξεις.

#### Περιγραφή Διαδικασίας

1. *Υποβολή έκθεσης ολοκλήρωσης πράξης από το Δικαιούχο*

Με την ολοκλήρωση του φυσικού και οικονομικού αντικειμένου της πράξης ο Δικαιούχος υποβάλλει στη ΔΑ του Επιχειρησιακού Προγράμματος *Έκθεση Ολοκλήρωσης Πράξης* συνοδευόμενη από την αναγκαία τεκμηρίωση.Στην *Έκθεση Ολοκλήρωσης Πράξης* περιγράφεται το υλοποιηθέν φυσικό αντικείμενο και τα αντίστοιχα παραδοτέα, οι δαπάνες που πραγματοποιήθηκαν, το αποτέλεσμα που επιτεύχθηκε σε σχέση με το εγκριθέν και το λειτουργικό αποτέλεσμα της πράξης, προκειμένου η ΔΑ ή ο ΕΦΔ να οριστικοποιήσει το συγχρηματοδοτούμενο φυσικό και οικονομικό αντικείμενο και να βεβαιώσει την τήρηση των υποχρεώσεων που είχε αναλάβει ο Δικαιούχος με την *Απόφαση Ένταξης* της πράξης και το *Σύμφωνο Αποδοχής Όρων Απόφασης Ένταξης Πράξης*.

1. *Εξέταση των συνολικών στοιχείων της πράξης*

Η ΔΑ ή ο ΕΦΔ προβαίνει στην εξέταση των στοιχείων που έχουν υποβληθεί με την *Έκθεση Ολοκλήρωσης Πράξης* του Δικαιούχου και αυτών που τηρεί η ΔΑ/ΕΦΔ στο φάκελο του έργου και στο ΟΠΣ, προκειμένου να επαληθεύσει:

* + τα παραδοτέα (φυσικό αντικείμενο) της πράξης και την ικανοποίηση του λειτουργικού αποτελέσματος αυτής,
  + τα στοιχεία του οικονομικού αντικειμένου όπως αυτό έχει αποτυπωθεί στο ΟΠΣ, σε σχέση με τα τηρούμενα στοιχεία στη λογιστική μερίδα της πράξης,
  + τη συμμόρφωση του Δικαιούχου με τυχόν συστάσεις προγενέστερων ελέγχων/επαληθεύσεων που έχουν διενεργηθεί στην πράξη από τα ελεγκτικά όργανα (ΔΑ, ΕΦΔ, Αρχή Πιστοποίησης, Επιτροπή Δημοσιονομικού Ελέγχου, Ε.Ε.).

Στην περίπτωση που απαιτούνται συμπληρωματικά στοιχεία από το Δικαιούχο, η ΔΑ ή ο ΕΦΔ τα ζητά εγγράφως προκειμένου να καταστεί δυνατή η εξαγωγή συμπερασμάτων ως προς τα σημεία που πρέπει να επιβεβαιωθούν.

Κατά τη διοικητική επαλήθευση συμπληρώνεται η *Λίστα διοικητικού ελέγχου ολοκλήρωσης πράξης*. Εάν από τη διοικητική επαλήθευση των στοιχείων υλοποίησης του έργου διαπιστωθούν προβλήματα ή εάν με βάση τα διαθέσιμα στοιχεία (πρόσφατες επιτόπιες επαληθεύσεις, εκθέσεις ελέγχου εθνικών ή κοινοτικών οργάνων, εκθέσεις ειδικών εμπειρογνωμόνων που υποβάλλονται στη ΔΑ/ΕΦΔ κ.ά.) το φυσικό αντικείμενο του έργου που πραγματοποιήθηκε και το λειτουργικό αποτέλεσμα αυτού δεν είναι δυνατό να επαληθευτούν διοικητικά, προγραμματίζεται επιτόπια επαλήθευση σύμφωνα με τη σχετική *Διαδικασία ΙΙΙ\_4 Επιτόπια Επαλήθευση*.

1. *Έκδοση Απόφασης ολοκλήρωσης πράξης*

Με το πέρας της διοικητικής ή/και επιτόπιας επαλήθευσης η ΔΑ ή ο ΕΦΔ:

* + Οριστικοποιεί τα στοιχεία της πράξης στο ΟΠΣ (Τεχνικό Δελτίο Εγκεκριμένης Πράξης, Τεχνικό Δελτίο Υποέργου, Δελτίο Αξιολόγησης Προόδου της Πράξης, Επιτόπιες Επαληθεύσεις, κ.λπ.)
  + Καταχωρεί το τελικό Δελτίο Δήλωσης Δαπανών (εάν εκκρεμεί).
  + Εκδίδει, μετά από έγκριση του Γενικού ή Ειδικού Γραμματέα ο οποίος προΐσταται της ΔΑ ή του ΕΦΔ, *Απόφαση Ολοκλήρωσης Πράξης.*
  + Η απόφαση κοινοποιείται στο Δικαιούχο, με συνημμένο το Τεχνικό Δελτίο Εγκεκριμένης Πράξης, προκειμένου αυτός να την καταχωρήσει στο Φάκελο της Πράξης. Ο φάκελος της πράξης και όλα δικαιολογητικά έγγραφα σχετικά με τις δαπάνες και τους λογιστικούς ελέγχους των πράξεων τηρούνται για διάστημα τριών ετών μετά το κλείσιμο του Επιχειρησιακού Προγράμματος και τουλάχιστον μέχρι το 2020.

Η *Απόφαση Ολοκλήρωσης πράξης* καταχωρίζεται στο Ολοκληρωμένο Πληροφοριακό Σύστημα από τη ΔΑ/ ΕΦΔ. Η *Έκθεση Ολοκλήρωσης πράξης* καθώς και όλα τα συνημμένα έγγραφα και τα στοιχεία τεκμηρίωσης της επαλήθευσης του λειτουργικού αποτελέσματος της πράξης, αρχειοθετούνται στο φάκελο της πράξης.

#### Σχετικά Έντυπα

*Ε.ΙΙ.7\_1: Έκθεση Ολοκλήρωσης Πράξης*

*Ε.ΙΙ.7\_2: Απόφαση Ολοκλήρωσης Πράξης*

*Λ.ΙΙ.7\_1: Λίστα διοικητικού ελέγχου ολοκλήρωσης πράξης*

#### Διάγραμμα Ροής

